Regeringen vil ændre styreformen i de fire største byer som en del af deres udspil til en reform af udligningsordningen. Rådmænd og fagborgmestre vil ikke længere være øverst ansvarlige for deres forvaltning, men beholder dog løn og titel.

Annonce

Politik: Det er snart slut med rådmænd i Danmarks fire største byer. I hvert fald af gavn. Regeringen vil afskaffe den særlige styreform i de fire største byer som en del af deres udspil til en reform af udligningsordningen, det erfarer avisen Danmark. Som styreformen er i dag, er rådmænd og fagborgmestre i Aarhus, Odense, Aalborg og København øverst ansvarlige for deres egne forvaltninger, dette ansvar vil regeringen med ændringen af styreformen flytte til borgmestrene i de fire byer. Rådmænd, som man finder i Aarhus, Odense og Aalborg, og fagborgmestre, som findes i København, får dog lov til at beholde titel og løn. - Vi lægger op til en ny styrereform i de store byer, så vi gør op med den silodelte forvaltning, der er i dag, siger social- og indenrigsminister Astrid Krag til Jyllands-Posten, hvor hun bekræfter historien om en ny styreform.

Annonce

Overraskende

Tiltaget sker som en del af udspillet til en udligningsreform, hvor avisen Danmark tirsdag i et interview med statsminister Mette Frederiksen kunne løfte sløret for, at Hovedstadsområdet og Østjylland skulle bidrage med flere penge for at skabe en bedre balance mellem land og by. I interviewet spurgte avisen Danmark statsministeren, om hun havde planer om at ændre styreformen i de største byer, men fik ikke meget svar. - Det kommer vi ikke til at sige noget om før på torsdag, lød svaret fra ministeren. Ifølge kommunalforsker Roger Buch er det overraskende, at regeringen nu vil ændre styreformen i kommunerne. - Det kommer som et lyn fra en klar himmel. Det er ikke noget, man har gået og diskuteret i den kommunale verden, siger han.

Annonce

Forventer besparelser